rejauldu/bengali-wikipedia huggingface dataset:
উ্যগো দ্যুমিনিল-কোপাঁ (, জন্ম ২৬শে আগস্ট ১৯৮৫) একজন ফরাসি গণিতবিদ যিনি সম্ভাবনা তত্ত্বের একজন বিশেষজ্ঞ। তিনি ২০২২ সালে গণিতশাস্ত্রের সর্বোচ্চ সম্মান ফিল্ডস পদক লাভ করেন। পরিসংখ্যানিক পদার্থবিজ্ঞান ক্ষেত্রে দশান্তর (phase transition) বিষয়ক দীর্ঘস্থায়ী কিছু সমস্যা, বিশেষ করে তৃতীয় ও চতুর্থ মাত্রার কিছু সমস্যা সমাধান করার জন্য তাঁকে এই পুরস্কার প্রদান করা হয়। দ্যুমিনিল-কোপাঁর শিক্ষক ভাঁদ্যলাঁ ভের্নের (Wendelin Werner), যিনি নিজে ২০০৬ সালে ফিল্ডস পদক লাভ করেন, বলেন যে "দ্যুমিনিল-কোপাঁ অনুস্রবণ তত্ত্ব ক্ষেত্রটির সাধারণীকরণ সম্পন্ন করেছেন, ফলে সবকিছু অনেক সহজ ও জঞ্জালমুক্ত হয়ে গেছে ও ফলাফলগুলি শক্তিশালী হয়েছে...এইসব ভৌত ঘটনাবলী অনুধাবনের সমগ্র ব্যাপারটিতে রূপান্তর ঘটেছে।" তিনি আরও বলেন যে দ্যুমিনিল-কোপাঁ "মূলত অনুস্রবণ তত্ত্বের প্রায় অর্ধেক উন্মুক্ত প্রশ্ন সমাধান করে ফেলেছেন"।   তথ্যসূত্র   বিষয়শ্রেণী:ফরাসি গণিতবিদ বিষয়শ্রেণী:ফিল্ডস পদক বিজয়ী বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি
আবুল খায়ের লিটু বাংলাদেশের একজন বিশিষ্ট ব্যবসায়ী যিনি দেশের পুরোধা সাংস্কৃতিক সংগঠক ব্যক্তিত্ব হিসেবে স্বীকৃত। তিনি স্বপ্রতিষ্ঠিত সাহিত্য-সাংস্কৃতিক প্রতিষ্ঠান বেঙ্গল ফাউন্ডেশনের চেয়ারম্যান।   জীবন বৃত্তান্ত  আবুল খায়ের লিটু ৭ অক্টোবর ১৯৫০ সালে ঢাকা জেলার কেরাণীগঞ্জ উপজেলার কলাতিয়া ইউনিয়নের আলীনগর গ্রামে জন্ম গ্রহণ করেন।   বিশেষ অবদান  দীর্ঘ দিন নিভৃতে কাজ করে চললেও ২০১২ খ্রিষ্টাব্দে শাস্ত্রীয় সঙ্গীতের মহোৎসব আয়োজনের মধ্য দিয়ে তিনি জনসমগ্রে আবির্ভূত হন। তার চাচা বাংলাদেশের জাতীয় অধ্যাপক আবদুর রাজ্জাকের আদর্শে উদ্বুদ্ধ আবুল খায়েরের স্বপ্ন একটি সংস্কৃতিমনা জাতি গঠন। তার ‘আগামীর ঢাকা’ প্রকল্প একটি জলযোগাযোগ ভিত্তিক যাতায়াত ব্যবস্থা যা প্রায় দুই কোটিলোকের মহানগর ঢাকার অবর্ণনীয় ট্রাফিক সমস্যা সমাধানে সক্ষম হবে বলে তিনি বিশ্বাস করেন।২১ ডিসেম্বর ২০১৬ প্রথম আলো থাম্ব|আবুল খায়ের ঢাকার ট্রাফিক সমস্যা সমাধানে জলযোগাযোগ ব্যবস্থার পরিকল্পনা ব্যাখ্যা করছেন   বেঙ্গল ফাউন্ডেশন  তিনি ১৯৯০ খ্রিষ্টাব্দে বেঙ্গল ফাউন্ডেশন প্রতিষ্ঠা করেন। বেঙ্গল ফাউন্ডেশন বাংলাদেশের শিল্প-সাহিত্য ও সংস্কৃতির উন্নয়নে ছোট-বড় নানামুখী কর্মসূচী গ্রহণ করেছে। বেঙ্গল ফাউন্ডেশনের প্রতিষ্ঠানসমূহের মধ্যে রয়েছে বেঙ্গল গ্যালারি অব ফাইন আর্টস, এস এম সুলতান বেঙ্গল আর্ট কলেজ, সফিউদ্দিন বেঙ্গল প্রিন্ট মেকিং স্টুডিও, বেঙ্গল পরম্পরা সংগীতালয়, বেঙ্গল পাবলিকেশনস্‌, জ্ঞানতাপস আবদুর রাজ্জাক এবং ইনস্টিটিউট ফর আর্কিটেকচার, ল্যান্ডস্কেপস অ্যান্ড সেটেলমেন্টস। বেঙ্গল ফাউন্ডেশন কর্তৃক প্রকাশিত নানা পত্র-পত্রিকার মধ্যে রয়েছে কালি ও কলম যা ঢাকা এবং কলকাতা থেকে একযোগে প্রকাশিত হয়। ঢাকার অদূরে সাভারে ৫০ একর জমির ওপর তিন লাখ বর্গফুট এলাকার একটি জাদুঘর নির্মাণের কাজ এগিয়ে চলছে। এছাড়া বংশী নদের তীরে একটি নৌকা জাদুঘর স্থাপনের কাজও অগ্রসরমান।   বহিঃসংযোগ   আবুল খায়ের লিটুর সাক্ষাৎকার   তথ্যসূত্র    বহিঃসংযোগ     বিষয়শ্রেণী:বাংলাদেশী ব্যবসায়ী বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:ঢাকার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
খেলাধুলায় (বিশেষত ফুটবল খেলায়) দুই ধাপের খেলা () হছে দুইটি দলের মধ্যে এমন একটি সামগ্রিক খেলা, যা দুইটি ধাপ (ইংরেজি পরিভাষায় "লেগ") নিয়ে গঠিত, যেখানে প্রতিটি ধাপকে একটি স্বতন্ত্র খেলা হিসেবে গণ্য করা হয়। প্রতিটি দল একটি ধাপ নিজস্ব মাঠে আয়োজক দল হিসেবে খেলে, আর আরেকটি ধাপ অতিথি হিসেবে বাইরের মাঠে খেলে। দুইটি ধাপের সামগ্রিক ফলাফলের নিরিখে বিজয়ী দলটি নির্ধারিত হয়। উদাহরণস্বরূপ, যদি দুইটি ধাপের ফলাফল নিম্নরূপ হয়:  প্রথম ধাপ (লেগ): ক দল ৪–১ খ দল দ্বিতীয় ধাপ: খ দল ২–১ ক দল তবে সামগ্রিক ফলাফলের হবে ক দল ৫–৩ খ দল, অর্থাৎ সামগ্রিক দুই ধাপের খেলায় ক দল জয়লাভ করেছে। কিছু প্রতিযোগিতায় সামগ্রিক ফলাফল নির্বিশেষে প্রতিটি দল যদি একটি করে ধাপে জয়লাভ করে, তাহলে সেটিকে একটি সমতা বিবেচনা করা হয়। নক-আউট কাপ প্রতিযোগিতা এবং প্লে অফে দুই ধাপের খেলা ব্যবহার করা যেতে পারে।  উত্তর আমেরিকার ইংরেজি পরিভাষায় দুই ধাপের খেলার সমতুল্য শব্দ হচ্ছে হোম-অ্যান্ড-হোম সিরিজ বা সমষ্টিগতভাবে ফলাফল নির্ধারিত হলে দুই-খেলা সর্বমোট গোলসংখ্যা সিরিজ।  মীমাংসাকারী সমতাভঙ্গ (টাইব্রেকিং) যদি দুই ধাপের খেলার পরেও সামগ্রিক ফলাফল সমতায় থাকে, তবে সমতা ভঙ্গ করতে বিভিন্ন পদ্ধতি ব্যবহার করা যেতে পারে। বাইরের মাঠে করা গোলের নিয়ম অনুযায়ী যে দল বাইরের মাঠে বেশি গোল করে, তারা বিজয়ী ঘোষিত হয়। যদি দুই দলের জন্যই বাইরের মাঠে করা গোল সংখ্যা সমান হয়, বা যদি এ ব্যাপারটি বিবেচনা না করা হয়, তবে সমতাভঙ্গ করার জন্য অতিরিক্ত সময় এবং/অথবা পেনাল্টি শুটআউট দ্বারা বিজয়ী নির্ধারণ করা যেতে পারে। অতীতে ইউরোপীয় ক্লাবগুলির ফুটবল প্রতিযোগিতায় দ্বিতীয় ধাপের আয়োজনস্থলেই অথবা একটি নিরপেক্ষ আয়োজনস্থলে পুনরায় খেলার প্রচলন ছিল। প্রিমেরা দিভিসিওন দে মেক্সিকোর "লিগিলা" (প্লে অফ)-এ, নিয়মিত মৌসুমে সর্বাধিক ভালো ফলাফল অর্জনকারী দলটি অগ্রসর হয়; কিছু লিগে দল দুইটির একে অপরের বিরুদ্ধে খেলার ইতিহাসকে আমলে নেওয়া হয়। ইতালির সেরিয়ে বি-তে উন্নতির জন্য আয়োজিত প্লে অফে (যা সাধারণত সকল মৌসুমে ঘটে না), দ্বিতীয় ধাপের খেলার নির্ধারিত সময়শেষে সামগ্রিক ফলাফলের ভিত্তিতে দুই ধাপের সমতাভঙ্গ করার জন্য অতিরিক্ত সময় (বাইরের মাঠে করা গোলের নিয়ম ব্যবহৃত হয় না) খেলা হয়; অতিরিক্ত সময়ের পরেও যদি সমতাভঙ্গ না হয়, তবে লিগ ফলাফল তালিকার শীর্ষে থাকা দলটি প্রতিযোগিতার পরবর্তী পর্যায়ে অগ্রসর হয়।  তথ্যসূত্র  বিষয়শ্রেণী:ফুটবল পরিভাষা বিষয়শ্রেণী:প্রতিযোগিতা পদ্ধতি
বেনি আয়িশ () হল ইসরায়েলের কেন্দ্রীয় জেলা শহর এবং স্থানীয় পরিষদ। আশদোদ থেকে প্রায় দশ কিলোমিটার দূরে এবং গেদেরার সংলগ্ন স্থানে অবস্থিত।  সালে এর জনসংখ্যা ছিল ৬৯৭৮ জন।   ইতিহাস  জনবসতিপূর্ণ শহরটি ১৯৫৭ সালে ফিলিস্তিনি গ্রাম ইয়াসুরের অন্তর্গত জমিতে প্রতিষ্ঠিত হয়েছিল। ১৯৪৮ সালের আগে, এলাকাটি ম্যান্ডেট যুগে ব্রিটিশ সেনাদের জন্য একটি সামরিক ঘাঁটি হিসেবে কাজ করেছিল। এটির নামকরণ করা হয়েছিল রাব্বি আকিভা ইয়োসেফ শ্লেজিংগারের নামে, যার নাম সংক্ষেপে আয়িশ।  বেনি আয়িশ মূলত ১৯৫০ এর দশকের গোড়ার দিকে ইয়েমেন থেকে অভিবাসীদের জন্য একটি ট্রানজিট ক্যাম্প হিসাবে কাজ করেছিল। বর্তমানে এর জনসংখ্যা প্রায় সম্পূর্ণ ইয়েমেনি বংশোদ্ভূত ইহুদি এবং সাবেক সোভিয়েত ইউনিয়ন থেকে আসা অভিবাসীদের দ্বারা গঠিত।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:অপর্যালোচিত অনুবাদসহ পাতা বিষয়শ্রেণী:কেন্দ্রীয় জেলা (ইসরায়েল)
দ্য বোট রেস হল একটি বার্ষিক নৌকা বাইচ প্রতিযোগিতা, যা অক্সফোর্ড ইউনিভার্সিটি বোট ক্লাব ও ক্যামব্রিজ ইউনিভার্সিটি বোট ক্লাবের মধ্যে অনুষ্ঠিত হয়। প্রতিযোগিতা পুরুষ ও মহিলা উভয়ের জন্য আলাদাভাবে লন্ডনের টমাস নদীতে হয়। প্রতি নৌকায় আট জন উন্মুক্ত ওজনের মাঝি থাকেন। এটি ইউনিভার্সিটি বোট রেস বা অক্সফোর্ড ও ক্যামব্রিজ বোট রেস নামেও পরিচিত।  পুরুষদের প্রতিযোগিতা প্রথম ১৮২৯ সালে অনুষ্ঠিত হয় এবং প্রথম  বিশ্বযুদ্ধের পর ১৮৫৬ সাল থেকে বাৎসরিকভাবে অনুষ্ঠিত হয়ে আসছে। মহিলাদের প্রথম প্রতিযোগিতা ১৯২৭ সালে অনুষ্ঠিত হয় এবং ১৯৬২ সাল থেকে বাৎসরিকভাবে অনুষ্ঠিত হচ্ছে। ২০১৫ সাল হতে, মহিলাদের প্রতিযোগিতাও একই দিনে একই মাঠে অনুষ্ঠিত হয়, দুটি প্রতিযোগিতা একত্রিত করায় সেই থেকে এটি  দ্য বোট রেস নামেই পরিচিত হয়ে উঠে।   ইতিহাস  এই ঐতিহ্য শুরু হয় চার্লস ম্যারিভাল ও তার পুরাতন হ্যারো স্কুলের বন্ধু চার্লস ওয়ার্ডসওয়ার্থ কর্তৃক ১৮২৯ সালে, চার্লস ম্যারিভাল ক্যাব্রিজ বিশ্ববিদ্যালয়ের সেন্ট জন্স কলেজের ছাত্র ছিলেন এবং চার্লস ওয়ার্ডসওয়ার্থ অক্সফোর্ট বিশ্ববিদ্যালয়ের খিষ্ট চার্চের ছাত্র ছিলেন। হেনলি অন থমাসে অনুষ্ঠিত একটি প্রতিযোগিতায় ক্যামব্রিজ বিশ্ববিদ্যালয় অক্সফোর্ট বিশ্ববিদ্যালয়কে চ্যালেঞ্জ করে কিন্তু তারা সহজভাবে হেরে যায়।  তথ্যসূত্র  বিষয়শ্রেণী:দ্য বোট রেস
জে ওয়েবার সিভার (৯ মার্চ ১৮৫৫ - ৫ মে, ১৯১৫) একজন মার্কিন চিকিৎসক এবং নৃতত্ত্বের পথপ্রদর্শক ছিলেন।   জীবন  সিভার ক্রাফ্‌সবারি, ভার্মন্টে উইলিয়াম সিভার এবং বেটসি উরির পুত্র হিসাবে জন্মগ্রহণ করেছিলেন এবং তার চার ভাইবোন ছিল। Randall J. Seaver: Descendants of Caleb Seaver , May 18, 2005. তিনি ইয়েল স্কুল অফ মেডিসিনে অধ্যয়ন করেন, যেখানে তিনি তার পরবর্তী জীবনে অধ্যাপক হন। সিভার নিউইয়র্কের চৌতাউকাতে গ্রীষ্মকালীন স্কুল রিসোর্টে উপস্থিত হাজার হাজার মানুষের দেহ পরিমাপ করেছেন এবং তার গবেষণার ফলাফল প্রকাশ করেছেন, তার কাজ অ্যানথ্রোপোমেট্রি অ্যান্ড ফিজিক্যাল এক্সামিনেশন: আ বুক ফর প্র্যাকটিক্যাল ইউস ইন কানেকশন উইথ জিমন্যাস্টিক ওয়ার্ক অ্যান্ড ফিজিক্যাল এডুকেশন বইতে।  ১ জুলাই, ১৮৮৬-এ, তিনি লিওনা ন্যান্সি শেলডন সুলিভানকে বিয়ে করেন।  সেভার ক্যালিফোর্নিয়ার বার্কলেতে মারা যান এবং জেমসটাউনের প্রধান সড়কের চৌতাউকুয়া কবরস্থানে তাকে সমাহিত করা হয়। Chautauqua Cemetery   সন্মান ও পুরস্কার  মেমোরিয়ামে সম্মানসূচক ফেলো, ন্যাশনাল একাডেমি অফ কাইনসিওলজি    তথ্যসূত্র   বিষয়শ্রেণী:১৮৫৫-এ জন্ম বিষয়শ্রেণী:১৯১৫-এ মৃত্যু বিষয়শ্রেণী:ইয়েল স্কুল অফ মেডিসিনের শিক্ষক বিষয়শ্রেণী:ইয়েল স্কুল অফ মেডিসিনের প্রাক্তন শিক্ষার্থী বিষয়শ্রেণী:১৯শ শতাব্দীর মার্কিন চিকিৎসক বিষয়শ্রেণী:মানবমিতি
বাংলাদেশ নৌবাহিনী জাহাজ (সংক্ষেপেঃ বানৌজা) জয়যাত্রা বাংলাদেশ নৌবাহিনীর টাইপ ০৩৫ জি (মিং ক্লাস) ডিজেল ইলেকট্রিক ডুবোজাহাজ। টর্পেডো ও মাইন অস্ত্রে সজ্জিত এই ডুবোজাহাজটি শত্রু জাহাজ ও ডুবোজাহাজে আক্রমণ করতে সক্ষম। এছাড়া, শত্রু জাহাজের গতিবিধি পর্যবেক্ষণ এবং বিশেষ যুদ্ধকালীন দায়িত্ব পালন করতে সক্ষম। পাশাপাশি তেল-গ্যাস অনুসন্ধান ক্ষেত্র সমূহের অধিকতর নিরাপত্তা নিশ্চিতের মাধ্যমে দেশের সুনীল অর্থনীতির উন্নয়নে সহায়ক ভূমিকা পালন করবে।  ইতিহাস জাহাজটি তৈরি হয়েছিল ১৯৮৯ সালে চীনের নৌবাহিনীর ডুবোজাহাজ বহরের জন্য। ১৯৯০ থেকে এটি সেই বাহিনীতে ব্যবহৃত হয়ে আসছিল এবং তখন এর নিশান নাম্বার ছিল ৩৫৭। বাংলাদেশ নৌবাহিনীতে যোগদানের পূর্বে  একে সংস্কার ও আধুনিকায়ন করে এর কার্যক্ষমতা ২০৩০ পর্যন্ত করা হয়। আধুনিকায়নের সময় জাহাজটিতে নতুন সেন্সর এবং যোগাযোগ ব্যবস্থা সংযোজন করা হয়।  কর্মজীবন ১৪ই নভেম্বর ২০১৬ সালে নৌযানটি বাংলাদেশের নিকট হস্তান্তর করা হয়। এটি চট্টগ্রাম বন্দরে এসে পৌছায় ২২ ডিসেম্বর ২০১৬-এ। এটি বাংলাদেশ নৌবাহীতে যোগদান করে ১২ মার্চ ২০১৭ সালে।  সেন্সর জয়যাত্রায় ব্যবহৃত হয়েছে চীনা এইচ/এসকিউ২-২৬২সি সক্রিয় সোনার (পাইক জ এমজি-১০০ এর উন্নত সংস্করণ) এবং ফরাসি ডীইউইউএক্স-৫ সোনারের চীনা সংস্করণ, যা ইএস৫এফ সোনার একীভূতকরণ পদ্ধতি দ্বারা একীভূত করা হয়েছে।  ডুবোজাহাজটিতে ব্যবহৃত হয়েছে মার্ক ৫০ টোপল (স্নুপ ট্রে) সমুদ্রপৃষ্ঠ অনুসন্ধান রাডার, যোগাযোগের জন্য একটি  ম্যাগনাভোক্স স্যাটন্যাভ পদ্বতি এবং টাইপ ৯২১এ ইডব্লিউ স্যুইট।  রণসজ্জা জয়যাত্রায় আছে ৮টি  টর্পেডো টিউব যা ১৪টি ওয়াইইউ-৪ জাহাজ বিধ্বংসী ভারী টর্পেডো নিক্ষেপে ব্যবহৃত হয়। বিকল্প হিসেবে এই ডুবোজাহাজটি ৩২ টি নৌ-মাইন বহন করতে সক্ষম।  আরও দেখুন  বানৌজা নবযাত্রা  তথ্যসূত্র  বিষয়শ্রেণী:বাংলাদেশ নৌবাহিনীর জাহাজ বিষয়শ্রেণী:বাংলাদেশ নৌবাহিনীর ডুবোজাহাজ বিষয়শ্রেণী:বাংলাদেশ নৌবাহিনী
অচ্যুত নাগা ছিলেন পাঞ্চালের শেষ স্বাধীন শাসক, যা এখন উত্তর ভারতে। তিনি একজন শক্তিশালী গুপ্ত সম্রাট সমুদ্রগুপ্তের কাছে পরাজিত হন।Raychaudhuri, H.C. (1972). Political History of Ancient India, Calcutta: University of Calcutta, p.473   রাজত্ব  অচ্যুত নাগা ছিলেন পাঞ্চালের শেষ স্বাধীন শাসক। তিনি গুপ্ত সম্রাট সমুদ্রগুপ্তের কাছে পরাজিত হন, যার পরে পাঞ্চালা গুপ্ত সাম্রাজ্যের সাথে যুক্ত হয়।Raychaudhuri, H.C. (1972). Political History of Ancient India, Calcutta: University of Calcutta, p.473 সংযোগ=//upload.wikimedia.org/wikipedia/commons/thumb/c/c4/East-Hem_200ad.jpg/220px-East-Hem_200ad.jpg|থাম্ব|অচ্যুতার সময় প্রায় পাঁচলা অহিছত্র থেকে পাওয়া অচ্যুতের মুদ্রার বিপরীত দিকে আটটি স্পোকের একটি চাকা এবং বিপরীত দিকে কিংবদন্তি অচ্যু।Lahiri, B. (1974). Indigenous States of Northern India (Circa 200 B.C. to 320 A.D.) , Calcutta: University of Calcutta, p.182  সমুদ্রগুপ্তের প্রয়াগ প্রশস্তির প্রাথমিক অংশে উল্লেখ করা হয়েছে। তিন রাজাকে (অচ্যুত, নাগসেন এবং অন্য একজন শাসক) উড়ে ফেলেছিলেন। এর নাম শিলালিপির ক্ষতিগ্রস্ত অংশে হারিয়ে গেছে। শিলালিপি অনুসারে, সমুদ্রগুপ্ত এই শাসকদের ক্ষমা চাওয়ার পর পুনর্বহাল করেন।  শিলালিপিতে পরে কেন এই তিন রাজার নাম বারবার এসেছে তা স্পষ্ট নয়। একটি তত্ত্ব অনুসারে, তারা ছিল ভাসাল শাসক যারা তার পিতার মৃত্যুর পর সমুদ্রগুপ্তের বিরুদ্ধে বিদ্রোহ করেছিল। সমুদ্রগুপ্ত বিদ্রোহকে দমন করেন এবং ক্ষমা চাওয়ার পর তাদের পুনর্বহাল করেন। পরে এই শাসকরা আরও একবার বিদ্রোহ করেন এবং সমুদ্রগুপ্ত তাদের আবার পরাজিত করেন। আরেকটি ধারণা হলো: শিলালিপির লেখক সমুদ্রগুপ্তের আর্যাবর্তে পরবর্তী বিজয়ের বর্ণনা দেওয়ার সময় এই নামগুলির পুনরাবৃত্তি করা প্রয়োজন বলে মনে করেছিলেন। এর কারণ এই রাজারা সেই অঞ্চলের ছিলেন।  তথ্যসূত্র   সূত্র           বিষয়শ্রেণী:গুপ্ত সাম্রাজ্য বিষয়শ্রেণী:ভারতের ইতিহাস
রাজপুর সোনারপুর ভারতের পশ্চিমবঙ্গ রাজ্যের দক্ষিণ ২৪ পরগণা জেলার একটি শহর ও পৌরসভা এলাকা।   ভৌগোলিক অবস্থান   রাজপুর সোনারপুরের ভৌগোলিক অবস্থান হল । সমূদ্রপৃষ্ঠ হতে এই শহরের গড় উচ্চতা হল ।   জনসংখ্যার উপাত্ত  জনগণনা ভারতের রিপোর্ট অনুযায়ী, ২০১১ সালে রাজপুর-সোনারপুর গ্রামীণ জনসংখ্যা ৪২৩৮০৬ হয়, পুরুষ ও মহিলা যথাক্রমে 2২১৫৯৮৩ এবং ২০৭৮২৩ যা. ; তার মহানগর / শহুরে জনসংখ্যা হল ১৪১১২৫৩৬,পুরুষ ও মহিলা যথাক্র৭৩ মে ১৯৬৮২ এবং ৬৭৯২৮৫৪।   তথ্যসূত্র   বিষয়শ্রেণী:পশ্চিমবঙ্গের নগর বিষয়শ্রেণী:দক্ষিণ চব্বিশ পরগনা জেলার শহর ও নগর বিষয়শ্রেণী:রাজপুর সোনারপুর বিষয়শ্রেণী:কলকাতা মহানগর অঞ্চলের শহর ও নগর বিষয়শ্রেণী:কলকাতার শহরতলি
সাশা বয় (; জন্ম: ১৩ সেপ্টেম্বর ২০০০) হলেন একজন ফরাসি পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৭ সালে, বয় ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছেন।  প্রারম্ভিক জীবন সাশা বয় ২০০০ সালের ১৩ই সেপ্টেম্বর তারিখে ফ্রান্সের সেন-সেঁ-দ্যনিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বয় ফ্রান্স অনূর্ধ্ব-১৭, ফ্রান্স অনূর্ধ্ব-১৮ এবং ফ্রান্স অনূর্ধ্ব-২০ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৭ সালের ৩রা ফেব্রুয়ারি তারিখে তিনি বেলজিয়াম অনূর্ধ্ব-১৭ দলের বিরুদ্ধে ম্যাচে ফ্রান্স অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2817977  তথ্যসূত্র  বহিঃসংযোগ               বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-২০ আন্তর্জাতিক ফুটবলার বিষয়শ্রেণী:স্তাদ রেনে ফুটবল ক্লাবের খেলোয়াড় বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:দিজোঁ ফুটবল কোত দরের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:ফরাসি মুসলিম বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
আইসিসি মহিলা ওডিআই র‌্যাঙ্কিং  অবস্থান দল  খেলা  পয়েন্ট  রেটিং ১   ২১  ৩৩৭৯  ১৬১ ২   ২৫  ২৯৮৩  ১১৯ ৩   ২৯  ৩৩৯০  ১১৭ ৪   ২৬  ২৯৩৪  ১১৩ ৫   ২৬  ২৩৯২  ৯২ ৬   ২২  ১৮৭২  ৮৫ ৭   ২০  ১৪৯৬  ৭৫ ৮   ৫  ৩০৬  ৬১ ৯   ১১  ৫১৯  ৪৭ ১০   ২  ২৫  ১৩ আরও দেখুন   টেমপ্লেট:আইসিসি টেস্ট চ্যাম্পিয়নশিপ র‌্যাঙ্কিং  টেমপ্লেট:আইসিসি ওডিআই চ্যাম্পিয়নশিপ র‌্যাঙ্কিং  টেমপ্লেট:আইসিসি টি২০আই চ্যাম্পিয়নশিপ র‌্যাঙ্কিং  টেমপ্লেট:আইসিসি মহিলা টি২০আই র‌্যাঙ্কিং  বিষয়শ্রেণী:ক্রিকেট টেমপ্লেট
জেনি কুপল্যান্ড (জন্ম ১৯৬১) ১৯৮২ সালে মিস অস্ট্রেলিয়া উপাধিতে ভূষিত হন।   একই বছর তিনি মিস নিউ সাউথ ওয়েলসও ছিলেন।  তিনি ১৯৮৭ সালে অ্যাঙ্গাস মার্টিনের সাথে বিবাহবন্ধনে আবদ্ধ হন।  তার বাবা ছিলেন একজন শল্যচিকিত্সক, প্রফেসর গ্রাহাম কুপল্যান্ড। তিনি নিউ সাউথ ওয়েলসের লিন্ডফিল্ডে তার প্রথম বছরগুলি কাটিয়েছেন এবং পিম্বল লেডিস কলেজে পড়াশোনা করেছেন।   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় সুন্দরী প্রতিযোগিতার বিজয়ী
শেরুল আজম () উপমহাদেশের ফার্সি কবিদের জীবনী ও তাদের সাহিত্যকর্ম নিয়ে রচিত শিবলী নোমানীর একটি ঐতিহাসিক ও সাহিত্য সমালোচনামূলক গ্রন্থ। ৫ খণ্ডে রচিত এই গ্রন্থটির প্রথম, দ্বিতীয় ও তৃতীয় খণ্ডে ফার্সি কবিতার উৎপত্তি ও ক্রমবিকাশ দেখানো হয়েছে। কবিদের মধ্য থেকে চব্বিশ জন কবি সম্পর্কে আলোচনা করা হয়েছে। তাদের জীবনী ও কবিতা উল্লেখ করে পর্যালোচনা করা হয়েছে। চতুর্থ খণ্ডে কাব্যের রূপ ও ফার্সি কাব্যের সৌন্দর্য ও ত্রুটি আলোচনা করা হয়েছে। পঞ্চম খণ্ডে কাব্যের বিভিন্ন শাখা, ইশক, চরিত্র, দর্শন, তাসাউফ ইত্যাদি আলোকপাত করা হয়েছে। প্রথম খণ্ডের কাজ শুরু করেন ১৯০৬ সালের ৬ মার্চ। দেড় বছর পর ৬ সেপ্টেম্বর ১৯০৭ সালে তা শেষ করেন। আর এটি প্রকাশ পায় ১৯০৮ সালে। একই বছর দ্বিতীয় খণ্ডের কাজ শুরু করেন। ১৯০৯ সালে দ্বিতীয় খণ্ড ছাপা হয়। ১৯১০ সালে তৃতীয় ও ১৯১২ সালে চতুর্থ খণ্ড প্রকাশিত হয়। ৫ম খণ্ড লিখে যান তার জীবদ্দশায় কিন্তু প্রকাশিত হয় তার মৃত্যুর পর ১৯১৮ সালে সুলাইমান নদভীর তত্ত্বাবধানে। মূল গ্রন্থের পৃষ্ঠা সংখ্যা ১১০০।   মূল্যায়ন  গ্রন্থটি মূল্যায়ন করে অধ্যাপক নজির আহমদ বলেন,  আরও দেখুন   শিবলী নোমানীর বই  তথ্যসূত্র   উদ্ধৃতি    গ্রন্থপঞ্জি           বহিঃসংযোগ   শেরুল আজম–এর উর্দু সংস্করণ  বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:১৯০৬-এর বই বিষয়শ্রেণী:শিবলী নোমানীর বই বিষয়শ্রেণী:ইতিহাস বই বিষয়শ্রেণী:উর্দু ভাষার বই বিষয়শ্রেণী:সুন্নি সাহিত্য বিষয়শ্রেণী:দারুল মুসান্নিফীন শিবলী একাডেমি প্রকাশিত বই
ইলহাম হেইদার ওগলু আলিয়েভ (; আ-ধ্ব-ব: [Ilham hejˈdæɾ oɣˈɫu æˈlijɪf]}}; জন্ম ২৪শে ডিসেম্বর ১৯৬১) একজন আজারবাইজানি রাজনীতিবিদ যিনি ২০০৩ খ্রিস্টাব্দ থেকে দেশটির ৪র্থ রাষ্ট্রপতি হিসেবে দায়িত্ব পালন করছেন। এছাড়া তিনি নতুন আজারবাইজান দলের সভাপতি, জোট-নিরপেক্ষে আন্দোলনের সভাপতি এবং আজারবাইজানের জাতীয় অলিম্পিক কমিটির প্রধান।   তথ্যসূত্র   বিষয়শ্রেণী:আজারবাইজানের রাষ্ট্রপতি বিষয়শ্রেণী:রাষ্ট্রপ্রধানের সন্তান বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:রাষ্ট্রপতির সন্তান বিষয়শ্রেণী:জোট-নিরপেক্ষ আন্দোলনের মহাসচিব বিষয়শ্রেণী:পানামা পেপার্সে নাম থাকা ব্যক্তি বিষয়শ্রেণী:প্যান্ডোরা পেপার্সে নাম থাকা ব্যক্তি বিষয়শ্রেণী:আজারবাইজানি শিয়া মুসলিম বিষয়শ্রেণী:আজারবাইজানি জাতীয়তাবাদী বিষয়শ্রেণী:মস্কো স্টেট ইনস্টিটিউট অফ ইন্টারন্যাশনাল রিলেশনস-এর প্রাক্তন শিক্ষার্থী বিষয়শ্রেণী:বাকুর রাজনীতিবিদ বিষয়শ্রেণী:আজারবাইজানের প্রধানমন্ত্রী বিষয়শ্রেণী:আজারবাইজানে আর্মেনীয় বিরোধী মনোভাব বিষয়শ্রেণী:আজারবাইজানের রাজনৈতিক দলের নেতা
ক্যারেন আর্মস্ট্রং (জ. নভেম্বর ১৪, ১৯৪৪) ইংরেজ লেখিকা যিনি ইসলাম, ইহুদীবাদ, খ্রিস্ট ধর্ম এবং বৌদ্ধ ধর্ম নিয়ে লেখেন। আর্মস্ট্রং ইংল্যান্ডের ওয়ারসেস্টারশায়ারের উইল্ডমুরে জন্মগ্রহণ করেন। তিনি ১৯৬২ থেকে ১৯৬৯ সাল পর্যন্ত গির্জার সেবিকা তথা নান ছিলেন। বর্তমানে মুক্তচিন্তার একজন একেশ্বরবাদী বুদ্ধিজীবী হিসেবে সুপরিচিত। তিনি একটি অভিনব তত্ত্বের অবতারণা করেছেন যাতে বলা হয়েছে মানব সভ্যতার বিকাশের আবশ্যকীয় ফলস্বরুপ মৌলবাদী ধর্মগুলোর সৃষ্টি হয়েছে। তিনি একটি আইরিশ পরিবারে জন্মগ্রহণ করেন এবং তার পরিবার পরে বার্মিংহামে বসবাস করতে থাকে।   জীবনী  বিশ্বাস  রচনাবলী   Through the Narrow Gate (১৯৮১)  Beginning the World (১৯৮৩)  The First Christian: Saint Paul's Impact on Christianity (১৯৮৩)  Tongues of Fire: An Anthology of Religious and Poetic Experience (১৯৮৫)  The Gospel According to Woman: Christianity's Creation of the Sex War in the West (১৯৮৬)  Holy War (১৯৮৮)  Muhammad: a Biography of the Prophet (১৯৯১)  The English Mystics of the Fourteenth Century (১৯৯১)  A History of God: From Abraham to the Present, the 4000 Year Quest for God (১৯৯৩),   The End of Silence: Women and the Priesthood (১৯৯৩),   In the Beginning: A New Interpretation of Genesis (১৯৯৬),   Jerusalem: One City, Three Faiths (১৯৯৬),   The Battle for God: Fundamentalism in Judaism, Christianity and Islam (২০০০),   Buddha (২০০০),   Islam: A Short History (২০০০),   Faith After September 11th (২০০২),   The Spiral Staircase (২০০৪),   A Short History of Myth (২০০৫),   The Great Transformation: The World in the Time of Buddha, Socrates, Confucius and Jeremiah (২০০৬),   published in the U.S. as The Great Transformation: The Beginning of Our Religious Traditions (২০০৬),   Muhammad: A Prophet For Our Time'' (২০০৬),    তথ্যসূত্র    বহিঃসংযোগ   Review of ''The Battle for God: Fundamentalism in Judaism, Christianity and Islam  by Rod Benson  Interview on the Brian Lehrer Show  March 28, 2006  Interview with Robert Wright One of a series of interviews with influential philosophers and theologians on Slate.com's meaningoflife.tv (1hr 19min)   Booknotes interview with Brian Lamb September 22, 2000  বিষয়শ্রেণী:ইংরেজ লেখক বিষয়শ্রেণী:১৯৪৪-এ জন্ম বিষয়শ্রেণী:২০শ শতাব্দীর ব্রিটিশ লেখিকা বিষয়শ্রেণী:জীবিত ব্যক্তি বিষয়শ্রেণী:আইরিশ বংশোদ্ভূত ব্রিটিশ ব্যক্তি বিষয়শ্রেণী:ব্রিটিশ অ-কল্পকাহিনী লেখক বিষয়শ্রেণী:ব্রিটিশ ধর্মীয় লেখক বিষয়শ্রেণী:নারীবাদ অধ্যয়ন পণ্ডিত বিষয়শ্রেণী:প্রাক্তন রোমান ক্যাথলিক বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:মৃগীরোগে আক্রান্ত ব্যক্তি বিষয়শ্রেণী:ধর্মীয় লেখিকা বিষয়শ্রেণী:২১শ শতাব্দীর ব্রিটিশ লেখিকা বিষয়শ্রেণী:২১শ শতাব্দীর ব্রিটিশ লেখক বিষয়শ্রেণী:ফোর ফ্রিডমস পুরস্কার প্রাপক বিষয়শ্রেণী:মুহাম্মাদের জীবনীগ্রন্থ লেখক বিষয়শ্রেণী:আইরিশ বংশোদ্ভূত ইংরেজ ব্যক্তি
মাতা রূপা ভবানী (আনু. ১৬২১ – আনু. ১৭২১ জন্ম নাম: অলক্ষেশ্বরী) একজন কাশ্মীরি ছিলেন। তিনি ছিলেন ১৭ শতকের একজন হিন্দু সাধু, তিনি বর্তমান কাশ্মীর অঞ্চলে বসবাস করতেন। তিনি ছিলেন ১৭ শতকের দ্বিতীয় মহান মরমী কবি। জীবনে অনেক উত্থান-পতনের অভিজ্ঞতা তাঁর ছিল। পার্থিব কষ্ট তাঁকে আধ্যাত্মিক জীবনের পথ দেখিয়েছিল। তাঁর আধ্যাত্মিক 'গুরু' ছিলেন তাঁর পিতা পন্ডিত মাধব জু ধর, তিনি তাঁকে যোগের রহস্য ও অনুশীলনে দীক্ষিত করেছিলেন। তিনি কাশ্মীরি ভাষাকে সমৃদ্ধ গূঢ় অর্থপূর্ণ কবিতা উপহার দিয়েছেন। তাঁর কবিতায় আমরা কাশ্মীরি শৈববাদ এবং ইসলামী সুফিবাদ উভয়ের প্রভাব দেখতে পাই। প্রারম্ভিক জীবন রূপা ভবানী ছিলেন পণ্ডিত মাধব জু ধরের কন্যা। মাধব জু ১৭ শতকের গোড়ার দিকে খানকাহ-ই-শোকতা, নওয়াকাদলের (বর্তমানে শ্রীনগর) বাসিন্দা ছিলেন। তিনি মেয়েকে যোগ অনুশীলনের সাথে পরিচয় করিয়ে দিয়েছিলেন।  মৌখিক এবং লিখিত কিংবদন্তি অনুসারে মাধব জু ধর ছিলেন মাতা শারিকার (কালী) একজন প্রবল ভক্ত। তিনি প্রতিদিন হরি পর্বতে তাঁর মন্দিরে প্রার্থনা করতে যেতেন। শারিকা দেবী মাধব জু ধরের প্রার্থনায় সন্তুষ্ট হলে মাধব জু  একটি কন্যা প্রার্থনা করেছিলেন। এরপর ১৬২১ সালে জ্যেঠ মাসে (জ্যৈষ্ঠ) পূর্ণিমার দিন জু-এর স্ত্রী অলক্ষেশ্বরীর জন্ম দেন। তাঁর জন্মের সঠিক বছর আনুমানিক ১৬২০ এবং ১৬২৪ সালের মধ্যে কোন একটি বছর হতে পারে। অলক্ষেশ্বরী ঈশ্বর এবং আধ্যাত্মিকতার সাধনায় তাঁর পিতাকে অনুসরণ করেছিলেন।  স্নেহ এবং শ্রদ্ধার সাথে বেড়ে ওঠা, রূপা ভবানী পণ্ডিত হীরানন্দ সাপ্রু নামে একজন বিদগ্ধ যুবককে বিবাহ করেছিলেন। অল্প বয়সে খুব আড়ম্বর এবং জাঁকজমকের সাথে তাঁদের বিবাহ হয়েছিল। কিংবদন্তি শোনা যায় মাতা শ্রী রূপা ভবানী পণ্ডিত হিরানন্দকে এবং সেই সঙ্গে নিজের শ্বশুর বাড়ি পরিত্যাগ করেছিলেন। তাঁরা তাঁর আধ্যাত্মিক মনের সাথে মিলিত হতে পারেননি এবং তাঁর ধ্যানের মন্ত্রগুলি, যেগুলি তিনি তাঁর বাবার কাছে শিখেছিলেন, সেগুলিকে মেনে নিতে পারেন নি।  কর্মজীবন  অল্প বয়সে বিয়ের পরও, তিনি প্রায়ই মধ্যরাতে সাধনা করতে হরি পর্বতে যেতেন। এটি তাঁর সম্বন্ধে প্রশ্নের জন্ম দিয়েছিল। তাঁর শাশুড়ি ও স্বামী তাঁর সঙ্গে খারাপ ব্যবহার করতেন। শেষ পর্যন্ত, তিনি ঈশ্বরের সাধনা করার জন্য শ্বশুর বাড়ি ছেড়ে চলে যান।  রূপা ভবানী জম্মু ও কাশ্মীরের লার এবং ভাস্কুরার গান্দেরবাল জেলার চশমে শাহবি, মানিগামে নির্জনে তাঁর সাধনা করেছিলেন। সাফা কাদালে তাঁর জন্মস্থান সহ এই স্থানগুলি এখন রূপা ভবানী অস্থাপনা নামে বিখ্যাত। মৃত্যু মাতা রূপা ভবানী ১৭২১ খ্রিস্টাব্দে মাঘ কৃষ্ণপক্ষের সপ্তমীর দিন মারা যান। এই দিনটি সাহেব সপ্তমী নামে পরিচিত এবং কাশ্মীরের হিন্দুরা পালন করেন।  তথ্যসূত্র  বিষয়শ্রেণী:১৬২০-এ জন্ম বিষয়শ্রেণী:১৭২০-এ মৃত্যু বিষয়শ্রেণী:ভারতীয় নারী কবি বিষয়শ্রেণী:১৮শ শতাব্দীর ভারতীয় লেখিকা বিষয়শ্রেণী:১৭শ শতাব্দীর ভারতীয় কবি বিষয়শ্রেণী:মরমী কবি বিষয়শ্রেণী:১৮শ শতাব্দীর ভারতীয় কবি বিষয়শ্রেণী:কাশ্মীরি হিন্দু বিষয়শ্রেণী:কাশ্মীরি ব্রাহ্মণ বিষয়শ্রেণী:১৭শ শতাব্দীর ভারতীয় লেখিকা
ইতালিতে ২০১৯-২০-এর করোনাভাইরাস মহামারিটির প্রথম ঘটনাগুলি জানুয়ারী ২০২০-এ নিশ্চিত হয়, যখন রোমে দু'জন চীনা পর্যটক এসএআরএস-কোভি-২ দ্বারা সৃষ্ট করোন ভাইরাস রোগের জন্য ২০১৯ সালে পরীক্ষায় ইতিবাচক ফলাফল পাওয়া যায়। এক সপ্তাহ পরে, একজন ইতালীয় ব্যক্তি চীনের উহান শহর থেকে ইতালি ফিরে প্রত্যাবাসিত হয়ে হাসপাতালে ভর্তি হয় এবং ইতালির ২০১৯-২০ করোনাভাইরাসটির তৃতীয় ঘটনা হওয়ার বিষয়টি নিশ্চিত হয়। ২১ ফেব্রুয়ারি লম্বার্ডিতে ১৬ টি নিশ্চিত ঘটনা দিয়ে শুরু করে পরে ঘটনাটিতে একটি গোষ্ঠী শনাক্ত করা হয়। ২২ ফেব্রুয়ারি অতিরিক্ত ৬০ টি ঘটনা এবং প্রথম মৃত্যুর খবর পাওয়া যায়।  ২০২০ সালের ১ ই মার্চ পর্যন্ত ইতালি বিশ্বের সক্রিয় করোনাভাইরাস ঘটনার কেন্দ্রবিন্দু এবং চীন ও ইরান সহ অন্য যে কোনও দেশের ২৩,০৭৩ টি সক্রিয় ঘটনার দ্বিগুণ সক্রিয় ঘটনা ঘটে। উত্তর ইতালির এগারোটি পৌরসভা দুটি প্রধান ইতালিয়ান ক্লাস্টারের কেন্দ্র হিসাবে চিহ্নিত হয় এবং এটি পৃথক পৃথক ক্লাস্টারের কেন্দ্র হিসাবে চিহ্নিত করা হয়। অন্যান্য অঞ্চলে বেশিরভাগ ইতিবাচক ক্ষেত্রে এই দুটি ক্লাস্টারের সন্ধান পাওয়া যায়। ১০ মার্চের মধ্যে, ইতালি ভাইরাসটির ৬০,৭৬১ টি পরীক্ষা করে। ২০২০ সালের ৬ ই মার্চ, ইতালীয় অ্যানাস্থেসিয়া, অ্যানালজেসিয়া, পুনর্বাসন ও নিবিড় পরিচর্যা (এসআইএআরটিআই) নিয়োগকৃত ট্রায়াজ প্রোটোকল সম্পর্কিত চিকিৎসার নৈতিকতা সংক্রান্ত সুপারিশ প্রকাশ করে।  ২০২০ সালের ৮ ই মার্চ, প্রধানমন্ত্রী জিউসেপে কন্টে পৃথকভাবে লম্বার্ডি এবং আরও ১৪ টি উত্তরাঞ্চলীয় প্রদেশে পৃথকীকরণের প্রসারকে প্রসারিত করেন এবং পরের দিন ইতালির সমস্ত অঞ্চলে ৬০ মিলিয়নেরও বেশি লোককে পৃথকীকরণে রাখা হয়। ২০২০ সালের ১১ মার্চ, কন্টে সুপারমার্কেট এবং ফার্মেসী ব্যতীত প্রায় সমস্ত বাণিজ্যিক ক্রিয়াকলাপ নিষিদ্ধ করা হয়।  ২০২০ সালের ১৭ মার্চ অবধি, ইতালিতে ৩১,৫০৬ টি নিশ্চিত হওয়া ঘটনা হয়েছে, ২,৫০৩ জন মারা গেছে, এবং ২,৯৪১ সুস্থ হয়েছেন, যার মধ্যে ২৬,০৬২ সক্রিয় ঘটনায় রয়েছে।   আরো দেখুন   বাংলাদেশে করোনাভাইরাসের বৈশ্বিক মহামারি  ভারতে করোনাভাইরাসের বৈশ্বিক মহামারি   তথ্যসূত্র    বহিঃসংযোগ   স্বাস্থ্য মন্ত্রকের অফিসিয়াল ওয়েবসাইট  ইতালিতে ভাইরাস মানচিত্র    (ডেস্কটপ সংস্করণ)  বিষয়শ্রেণী:দেশ অনুযায়ী কোভিড-১৯ বৈশ্বিক মহামারি বিষয়শ্রেণী:ইউরোপে কোভিড-১৯ বৈশ্বিক মহামারি